EkBass/fiwiki-20250220-pages-articles huggingface dataset:
Armand Hammer

Armand Hammer (21. toukokuuta 1898 − 10. joulukuuta 1990) oli yhdysvaltalainen öljyliikemies, taiteenkeräilijä, teollisuusmies ja karjankasvattaja. Hammer lähti Venäjän vallankumouksen jälkeen lahjoittamaan ambulanssia Venäjän uudelle bolševikkivaltiolle. Sillä matkalla hän tutustui Leniniin ja perusti Moskovaan kynätehtaan. Myöhemmin hän harjoitti bolševikkihallituksen luvalla kaivostoimintaa Uralilla. Tästä alkoivat monipuoliset taloussuhteet Neuvostoliiton kanssa: traktoreiden tuonti Yhdysvalloista, öljy-yhteistyö ja viimeisimpänä avunanto Tšernobylin ydinvoimalaonnettomuudessa. Armand Hammer kertoi, että tavatessaan Leninin vuonna 1922 hän antoi tälle pienen patsaan, joka esitti simpanssia samassa asennossa kuin Rodinin veistos Ajattelija. Tämä kuvasi Leninin darwinistista ajattelua. Vuonna 1930 Hammer myi yrityksensä ja palasi Yhdysvaltoihin mukanaan arvokkaita venäläisiä taideaarteita. 1950-luvun alkuvuosina hän aloitti liikesuhteet uudelleen johtamansa Occidental Petroleum -öljy-yhtiön johtajana. Hammer neuvotteli öljykaupoista Neuvostoliiton diktaattorin Josif Stalinin kanssa. Venäläistä öljyä myytiin nyt korkeammalla hinnalla kuin Stalin itse olisi voinut myydä, koska harvat halusivat ostaa öljyä Stalinilta. Occidental Petroleum ja Neuvostoliitto rakensivat kaksi suurta öljyjohtoa Neuvostoliiton öljykentiltä molemmin puolin Kaspianmerta vahingoittaakseen kilpailevan Anglo-Persian Oil Companyn hankkeita Iranissa. Seuraavat 45 vuotta Neuvostoliitto toimitti öljynsä salaisesti näitä öljyjohtoja pitkin, ja Standard Oil myi venäläistä öljyä maailmanmarkkinoilla kutsuen sitä Iranin öljyksi. Palattuaan Yhdysvaltoihin Hammer harjoitti monipuolista liiketoimintaa ja ylläpiti hyviä suhteita Neuvostoliiton johtajiin Leninistä Gorbatšoviin. Hammer sai muun muassa Leninin kunniamerkin ja National Medal of Arts -palkinnon. Vuonna 1980 Hammer osti Leonardo da Vincin kirjoittaman Codex Leicesterinhttps://www.washingtonpost.com/archive/lifestyle/1981/01/17/leonardos- codex-pages-from-the-master/829191b3-433f-4ee8-b22f-a6ac83bd6ea0/. Hammerin kuoltua Codex Leicester myytiin ennätyshintaan Bill Gatesille vuonna 1994. Hammerin pojanpojanpoika on hänen mukaansa nimetty näyttelijä Armie Hammer (s. 1986). == Lähteet == * Hammer, Armand Lyndon: Vuosisadan kauppamies, 1987. ISBN: 9510146870 Luokka:Yhdysvaltalaiset liikemiehet Luokka:Taiteen keräilijät Luokka:Sosialistisen työn sankarit Luokka:Vuonna 1898 syntyneet Luokka:Vuonna 1990 kuolleet
Dead Man Incorporated

Dead Man Inc. tai DMI on vankilassa Yhdysvaltain Marylandissa syntynyt jengi, joka toimii vankiloissa ympäri maan. ==Historia == DMI:n perusti amerikkalainen Perry Rourke 1990-luvun lopulla. Hän oli läheinen Black Guerrilla Familylle (BGF), mutta jäsenyys evättiin, koska Rourke oli valkoinen. Siispä hän päätti jäljitellä BGF:ää perustamalla samankaltaisen jengin, joka oli hallituksen vastainen. Rourken ryhmä alkoi kasvaa, sillä valkoiset vangit olivat vähemmistönä Marylandissa. Myöhemmin DMI levisi myös muiden osavaltioiden vankiloihin kahden muun johtajan myötä. Rourken lisäksi James Sweeney ja Brian Jordan vietiin eri vankiloihin - Louisianaan, Texasiin ja Floridaan. Tästä syystä jengi laajeni, mutta samalla yhtenäisyys katosi. Jengiläiset alkoivat tapella keskenään. Johtajat päättivät lopettaa DMI:n sisäiset riidat tarjoamalla sääntöjä noudattamattomien lähteä ilman rangaistusta ennen päivää 4-13-9. Ne jäsenet, jotka jäivät joutuivat elinikäisiksi jäseniksi. == Aiheesta muualla == * * http://www.gangsorus.com/dead_man_inc_prison_gang.htm Luokka:Järjestäytynyt rikollisuus Yhdysvalloissa
Boiorix

Boiorix oli kimbrien kuningas. Hänen suurin saavutuksensa oli uskomaton voitto roomalaisia vastaan Arausion taistelussa 105 eaa. Hänet kukistettiin myöhemmin Vercellaen taistelussa vuonna 101 eaa. Luokka:Germaanien kuninkaat Luokka:Syntymävuosi tuntematon Luokka:Vuonna 101 eaa. kuolleet
Koripallon miesten SM-sarjakausi 1979–1980

Kausi 1979–1980 oli 40. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Pantterit. Tampereen Pyrintö voitti hopeaa ja Hyvinkään Tahko pronssia. Runkosarja pelattiin kahdessa lohkossa. Runkosarjan länsilohkon voitti Tampereen Pyrintö ja itälohkon Pantterit. == Runkosarja == === Sarjataulukko länsilohko=== O V H P+ P- P Tampereen Pyrintö 26 18 8 2871 2710 36 Hyvinkään Tahko 26 17 9 2735 2616 34 Helsingin NMKY 26 13 13 2883 2788 26 Torpan Pojat 26 13 13 2692 2612 26 Turun NMKY 26 8 18 2730 2794 16 === Sarjataulukko itälohko=== O V H P+ P- P Pantterit 26 22 4 2616 2284 44 Playhonka 26 15 11 2606 2536 30 KTP 26 13 13 2561 2519 26 Joensuun Kataja 26 10 16 2562 2764 20 Porvoon Tarmo 26 1 25 2264 2899 2 == Pudotuspelit == {{Turnauspuu8 ||||| ||Hyvinkään Tahko|2|KTP|0 ||||| ||Playhonka|2|Helsingin NMKY|1 ||Pantterit|3|Hyvinkään Tahko|1 ||Tampereen Pyrintö|3|Playhonka|0 ||Pantterit|3|Tampereen Pyrintö|2 ||Hyvinkään Tahko|2|Playhonka|0 }} === Loppuottelut === Pantterit – Pyrintö Pantterit Pyrintö 88–85 Pyrintö Pantterit 80–81 Pantterit Pyrintö 84–87 Pyrintö Pantterit 77–69 23\. maaliskuuta Pantterit Pyrintö 75–68 Pantterit mestaruuteen voitoin 3–2. Pantterien joukkue: Jukka Sievinen, Kimmo Lievonen, Kai Lievonen, Matti Saraheimo, Reijo Viskari, Greg Bunch, Risto Lignell, Arto Kirjavainen, Petri Linnolahti, Antti Zitting, Jyrki Lignell. Valmentaja Seppo Sonkeri. == Karsintaottelut == * Turun NMKY säilytti sarjapaikkansa voitoin 2-0 Joensuun Katajasta. * Torpan Pojat säilytti sarjapaikkansa voitoin 2-0 Porvoon Tarmosta. * Ensimmäinen putoaja oli Porvoon Tarmo, kun se hävisi alempien pudotuspelien 2. kierroksella Katajalle voitoin 1-2. * Myös Kataja putosi hävittyään voitoin 1-2 ykkösdivisioonan kakkoselle, FoKoPo:lle. * 1. divisioonan voittaja ja samalla 1. SM-sarjanousija kaudelle 1980-81 oli Kotkan Peli-Karhut. == Lähteet == * Mitä Missä Milloin 1981, Otava, s. 449 * Urheilumme kasvot 11, s. 84 * Kataja 1979-1980 1979 Luokka:Vuoden 1979 koripallo Luokka:Vuoden 1980 koripallo
Efil4zaggin

Efil4zaggin (tunnetaan myös nimeltä Niggaz4Life, joka on albumin nimi kirjoitettuna toisinpäin) on rap-ryhmä N.W.A:n toinen studioalbumi, joka ilmestyi 28. toukokuuta 1991. Efil4zaggin-albumin sanoitukset ovat lähes kokonaan MC Renin ja The D.O.C.:n käsialaa, sillä aiemmin yhtenä sanoittajista toiminut Ice Cube oli jättänyt yhtyeen. Albumin lyriikat ovat yhtyeen Straight Outta Compton -debyyttialbumiin verrattuna sävyltään vähemmän poliittisia ja sen sijaan entistäkin väkivaltaisempia ja rivompia. The D.O.C. on myöhemmin kommentoinut, että sanoituksia kirjoittaessaan hän mietti lähinnä kuinka onnistuisi shokeeraamaan niillä ihmisiä. Albumi jäi N.W.A:n viimeiseksi levyksi, kun jo samana vuonna yhtyeen jäsenet Dr. Dre ja The D.O.C. liittyivät Death Row Recordsiin. ==Kappaleet== # # # # # # # # (diss to Ice Cube) # (diss to Ice Cube) # # # # # # # # # ==Listasijoitukset== Lista Lista sijoitus Billboard 200 #1 Top R&B;/Hip-Hop Albums #2 ==Singlet== Kansikuva Singlen tiedot Listasijoitukset Julkaistu Appetite for Destruction 1\. ”Appetite for Destruction” Hot R&B;/Hip-Hop Singles Chart: 45. Hot Rap Tracks: 2. * 1991 Alwayz Into Somethin’ 1\. ”Alwayz Into Somethin’ ” B-Side: 1\. ”Express Yourself” 2.”Something 2 Dance 2” Hot R&B;/Hip-Hop Singles Chart: 37. Hot Rap Tracks: 1. * 1991 == Lähteet == Luokka:N.W.A:n albumit Luokka:Vuoden 1991 albumit
Dry Kill Logic

Dry Kill Logic on vuonna 1993 perustettu yhdysvaltalainen metalliyhtye. Alkuvuosina se toimi nimellä Hinge. Yhtye on julkaissut kolme albumia, joista uusin on 16. syyskuuta 2006 ilmestynyt Of Vengeance and Violence. ==Albumit== ===Psychodrama Records (1997–1999)=== Hinge julkaisi ensimmäisen EP:nsä, ’Cause Moshing Is Good Fun, vuonna 1997 oltuaan olemassa neljä vuotta. Yhtyeen toinen EP Elemental Evil ilmestyi vuonna 1999. ===The Darker Side of Nonsense (2000–2003)=== Vuonna 2000 Hinge teki sopimuksen Roadrunner Recordsin kanssa. Heidän piti vaihtaa yhtyeen nimi ja siitä tuli lopulta Dry Kill Logic. 5\. kesäkuuta 2001 ilmestyi Dry Kill Logicin debyyttialbumi The Darker Side of Nonsense. Yhtye vietti suurimman osan vuosista 2001 ja 2002 keikoilla esiintymässä ympäri maailmaa monien bändien kanssa (muun muassa Fear Factory, Kittie, Ill Nino, Spineshank, Saliva ja Slayer). Albumi myi 100 000 kappaletta ympäri maailmaa. Lokakuussa 2002 yhtye päätti lopettaa sopimuksen Roadrunner Recordsin kanssa. ===The Dead and Dreaming (2004–2006)=== 5\. lokakuuta 2004 Dry Kill Logic julkaisi toisen tärkeän albuminsa The Dead and Dreamingin Repossession Recordsilla. Samana vuonna yhtye aloitti 15 kuukauden pituisen kiertueen. He kiersivät aluksi Saksassa Motörheadin kanssa ja menivät sitten Hed PE:n ja Drowning Poolin mukana. 27\. kesäkuuta 2006 yhtye julkaisi ensimmäisen DVD/EP:nsä, The Magellan Complexin. ===Of Vengeance and Violence (2006–)=== 19\. syyskuuta 2006 ilmestyi Dry Kill Logicin viimeisin albumi Of Vengeance and Violence. Yhtye kiersi Australiassa ja Euroopassa läpi vuoden 2006. Vuonna 2007 Repossession Records lopetti toimintansa, joten yhtye suunnittelee julkaisevansa seuraavat albuminsa Psychodraman kautta. == Diskografia == === Studioalbumit === * * * * === EP:t === * * * * === Muut albumit === * == Aiheesta muualla == * Luokka:Yhdysvaltalaiset alternative metal -yhtyeet Luokka:Yhdysvaltalaiset nu metal -yhtyeet
Kalifornia (täsmennyssivu)

Kalifornia tai California voi tarkoittaa seuraavia asioita: * Kalifornia, Yhdysvaltain osavaltio * Kalifornianlahti, lahti Kalifornian niemimaan ja mantereen välissä * Kalifornian niemimaa, Tyyneenmereen työntyvä niemimaa, joka kuuluu Meksikolle * Baja California, Meksikon osavaltio * Baja California Sur, Meksikon osavaltio * Ferrari California, automalli * Kalifornia, elokuva vuodelta 1993 * Kalifornia, Ultra Bra -yhtyeen albumi vuodelta 1999. * California, Mr. Bunglen albumi vuodelta 1999 * California, Blink-182:n albumi vuodelta 2016.
Adidas Jabulani

Adidas Jabulani oli jalkapallon vuoden 2010 MM-kilpailujen virallinen kisapallo. Nimi Jabulani on zulua ja tarkoittaa juhlimista. Pallossa on 11 eri väriä, jotka edustavat jalkapallon 11 pelaajaa ja isäntämaa Etelä-Afrikan 11 virallista kieltä. Jabulani koostuu kahdeksasta muotoon valetusta 3D-paneelista, jotka on kuumasaumattu yhteen. Pallon pinnassa olevat aerodynaamiset urat lisäävät vakautta ilmassa sekä mikrotekstuuri-pinta parantaa kontrollia.Aamulehti sivu B22, 29.6.2010 ==Jo'bulani== Jo'bulani on Jabulanin kultainen versio, jolla pelattiin MM-kisojen loppuottelu. Nimi oli kunnianosoitus Johannesburgin kaupungin nimelle, jota kutsutaan myös Jo'burgiksi. Tämä oli toinen pallo, jonka Adidas on suunnitellut pelkästään MM-kisojen loppuottelua varten: ensimmäinen suunniteltiin neljä vuotta aikaisemmin, kun Saksan MM-kilpailuissa loppuottelu pelattiin Teamgeist Berlin -pallolla. ==Vastaanotto== Jabulani sai kritiikkiä usealta pelaajalta: Brasilian maalivahti Júlio César sanoi sen tuntuvan halvalta supermarket- pallolta. Italian Giampaolo Pazzini sanoi palloa "katastrofiksi", ja kisojen parhaaksi maalivahdiksi valittu Espanjan Iker Casillas luonnehti sitä surkeaksi.Why the Appalling and Horrible Jabulani is Another Fifa Own Goal The Telegraph. == Lähteet == Luokka:Jalkapallon maailmanmestaruuskilpailut 2010 Luokka:Jalkapallot Luokka:Adidaksen tavaramerkit
Samantha (televisiosarja)

Samantha (Samantha Who?) on yhdysvaltalainen tilannekomediasarja, jota esitettiin 15. lokakuuta 2007 – 23. heinäkuuta 2009 ABC:llä. Sarjan loivat Cecelia Ahern ja Don Todd, joka tuottaa myös sarjaa. Vaikka sarja keräsikin paljon katsojia ensimmäisellä kaudellaan, komedia menetti suuren osan katsojistaan toisen kauden aikana ja ABC päätti lopettaa sarjan toukokuussa 2009. == Juoni == Sarja keskittyy Samantha Newlyyn (Christina Applegate), 30-vuotiaaseen kiinteistövälitysyrityksen varajohtajaan, joka saa muistinmenetyksen jouduttuaan auton yliajamaksi. Herätessään onnettomuuden jälkeen, Samantha tajuaa olleensa aikaisemmin itsekäs ja epäpidetty ihminen ja yrittääkin siitä lähtien olla parempi tytär vanhemmilleen Howardille (Kevin Dunn) ja Reginalle (Jean Smart), parempi ystävä itsekeskeiselle Andrealle (Jennifer Esposito) ja hyväätarkoittavalle Danalle (Melissa McCarthy), sekä parempi tyttöystävä on/off-poikaystävälleen Toddille (Barry Watson). Samanthan muuttumista "vanhasta Samista" "uudeksi Samiksi" seuraa vierestä hapan ovimies, Frank (Tim Russ).Samantha Who? at theThe Futon Critic; last accessed June 13, 2007 == Näyttelijäkokoonpano == * Christina Applegate – Samantha Newly * Jennifer Esposito – Andrea Belladonna * Kevin Dunn – Howard Newly * Melissa McCarthy – Dena * Tim Russ – Frank * Barry Watson – Todd Deepler * Jean Smart – Regina Newly === Katsojamäärät === Samanthan tuotantokausien katsojamäärät (perustuen jaksojen keskimääräisiin katsojalukuihin) ABC:llä: HUOM: Jokainen Yhdysvalloissa esitetty kausi alkaa syyskuun lopussa ja päättyy toukokuun lopussa, tai kesäkuun alussa. Kausi Jaksot Esitysaika (USA) Ensiesitys Viimeinen esitys TV-kausi # Katsojia (miljoonissa) 1 15 Maanantaisin 21:30 (15. lokakuuta 2007 - 19. marraskuuta 2007) Maanantaisin 21.00 (26. marraskuuta 2007 - 10. joulukuuta 2007) Maanantaisin 21.30 (7. huhtikuuta 2008 - 12. toukokuuta 2008) 15. lokakuuta 2007 12. toukokuuta 2008 2007-2008 #26 11.82 2 22 Maanantaisin 21.30 (13. lokakuuta 2008 - 1. joulukuuta 2008) Torstaisin 20.30 (26. maaliskuuta 2009 - 18. kesäkuuta 2009) Torstaisin 20.00 (25. kesäkuuta 2009 - 23. heinäkuuta 2009) 13. lokakuuta 2008 23\. heinäkuuta 2009 2008-2009 #54 8.9 == Lähteet == == Aiheesta muualla == * Luokka:2000-vuosikymmenen yhdysvaltalaiset tilannekomediat Luokka:ABC:n televisio-ohjelmat
Outlaws

Outlaws (joskus myös muodossa American Outlaws Association tai A.O.A.) on rikollinen moottoripyöräkerho, joka perustettiin alun perin McCookissa, Illinois'n osavaltiossa Yhdysvalloissa vuonna 1935. Nykyisin sillä on 247 aluekerhoa 27 valtiossa. Järjestön maailmanjohtajana toiminut Harry Joseph Bowman oli FBI:n pitämällä Ten Most Wanted Fugitives -listalla (suomeksi: 10 eniten etsittyä karkuria) ja on istunut liittovaltion vankilassa vuodesta 1999 lähtien. Outlawsien pahimpana vihollisena on jo pitkään ollut toinen yhdysvaltalainen moottoripyöräkerho, Helvetin Enkelit. Outlawsit käyttävätkin akronyymiä "ADIOS" (Angels Die In Outlaw States, ). == Outlaws MC Suomessa == Lappeenrantaan perustettiin Suomen ensimmäinen kokelaskerho, jonka emokerho on venäläinen. Vuonna 2017 Suomessa oli kaksi prospective-asemassa olevaa kerhoa Jyväskylässä ja Lappeenrannassa. Toukokuussa 2019 uutisoitiin että Fifteen MC South Karelia -kerhon jäsenet kantavat Outlaws MC -liivejä, joka merkitsisi sitä että se on jo hyväksytty Outlaws MC -kerho. ==Aiheesta muualla== *http://www.outlawsmcworld.com/ == Lähteet == Luokka:Moottoripyöräkerhot Luokka:Järjestäytynyt rikollisuus
Nou Barris

Nou Barris on yksi Barcelonan kaupungin kymmenestä hallintoalueesta. Se sijaitsee kaupungin pohjoisosassa Sant Andreun ja Horta-Guinardón alueiden välissä. Lisäksi sitä rajoittavat Santa Coloma de Gramenetin ja Montcada i Reixacin kunnat. Vuonna 2005 Nou Barrisissa oli 164 981 asukasta, joista suuri osa oli maahanmuuttajia. ==Aiheesta muualla== *Nou Barris Barcelonan kaupunginhallituksen sivuilla Luokka:Barcelonan hallintoalueet
Sarrià-Sant Gervasi

Sarrià-Sant Gervasi (esp. Sarriá-San Gervasio) on yksi Barcelonan kaupungin kymmenestä hallintoalueesta. Sitä ympäröivät Les Cortsin, Gràcian, Eixamplen ja Horta-Guinardón hallintoalueet sekä Sant Just Desvernin, Sant Feliu de Llobregatin, Molins de Rein ja Sant Cugat del Vallèsin kunnat. Sarrià-Sant Gervasissa oli vuoden 2005 väestönlaskennassa 140 461 asukasta. Se on hallintoalueista harvimmin asutettu. Etenkin Sarriàn alue on säilyttänyt pikkukaupunkimaisen yleisilmeensä, vaikka Barcelonan kaupunki on laajentunut alueen ympärille. Yksi Barcelonan suosituimmista turistikohteista, Tibidabo- vuori ja sen huipulla oleva huvipuisto, sijaitsevat Sarrià-Sant Gervasin alueella. ==Aiheesta muualla== *Sarrià-Sant Gervasi Barcelonan kaupunginhallituksen sivuilla Luokka:Barcelonan hallintoalueet
Sant Martí

Sant Martí (esp. San Martín) on yksi Barcelonan kaupungin kymmenestä hallintoalueesta. Se sijaitsee Välimeren rannassa Ciutat Vellan, Eixamplen, Horta-Guinardón ja Sant Andreun hallintoalueiden sekä Sant Adrià de Besòsin kunnan ympäröimänä. Sant Martí oli vuonna 2005 hallintoalueista väkiluvultaan toiseksi suurin 221 029 asukkaallaan. ==Aiheesta muualla== *Sant Martí Barcelonan kaupunginhallituksen sivuilla Luokka:Barcelonan hallintoalueet
Headhunterz

Headhunterz (ennen Nasty D-tuners) (oikealta nimeltään Willem Rebergen, s. 12. syyskuuta 1985 Veenendaal, Alankomaat) on hollantilainen hardstyle-tuottaja ja DJ. Hänellä on oma levy-yhtiö Scantraxx Reloaded, joka aloitti toimintansa vuonna 2006. Scantraxx Reloaded on alayhtiö The Prophetin Scantraxx Recordzille. Headhunterz oli alun perin duo, johon kuului Rebergenin lisäksi myös Bobby van Putten. Duon ensimmäinen merkittävä esiintyminen oli Defqon 1, joka on suuri hardstyle-tapahtuma Alankomaissa, missä The Prophet löysi heidät. Sen jälkeen Headhunterz on esiintynyt jokaisessa merkittävässä hardstyle-tapahtumassa, kuten Defqon.1 Festivaali, Qlimax, Q-Base, In Qontrol, Decibel ja monia muita. Vuonna 2010 Headhunterz oli sijalla 36 Dj Magazinen vuoden TOP 100 DJ listalla. Se oli ensimmäinen kerta, kun kukaan hardstyle- tuottaja pääsi TOP 100 listalle. Headhunterzin lisäksi hardstyle-artisti D-Block & S-Te-Fan oli sijalla 73, Noisecontrollers sijalla 90 ja Showtek 91. Näin Headhunterz oli vuoden 2010 hardstyle-DJ #1 Vuonna 2012 Headhunterz oli 11. DJ Magazinen vuoden TOP 100 listalla, joka on paras sijoitus hardstyle- artistilta tähän mennessä. Headhunterz liittyi 16.3.2012 Dance4life- organisaatioon. Organisaation tarkoituksena on saada nuoret pysäyttämään AIDSin ja HIVin leviämisen. Willem siis omisti kaiken vuonna 2012 aikaansaamansa musiikin Dance4life:lle. Headhunterz pitää omaa internetradio- ohjelmaa nimeltä 'Hard With Style. == Diskografiaa == Yhtyeen tunnetuimpia kappaleita ovat: *Aiming For Ur Brain (2006) *Time 2 Rock (2006) *Victim Of My Rage (2006) *Scantraxx Rootz (2007) *The Power Of The Mind (2007) *Subsonic (2008) *Fear Of Darkness (2009) *Psychedelic (2010) *From Within (2011) *Doomed (2011) *Dragonborn (2012) *Lessons In Love (2012) *Reignite (2012) *Colors (2013) *United Kids of the World (2013) ==Esiintymiset Suomessa== * 7. syyskuuta 2013 – The Circus, Helsinki * 15. helmikuuta 2014 – The Circus, Helsinki * 15. elokuuta 2014 – Weekend Festival, Helsinki * 8. elokuuta 2015 – Weekend Festival, Helsinki * 11. maaliskuuta 2017 – The Circus, Helsinki * 12. tammikuuta 2019 – The Circus, Helsinki * 20. heinäkuuta 2019 – Weekend Festival, Helsinki *25. tammikuuta 2020 – Utopia Festival, Helsinki *27. tammikuuta 2023 – Utopia Festival, Helsinki *5. elokuuta 2023 – Weekend Festival, Espoo *15. joulukuuta 2023 – Weekend Winter, Helsinki ==Aiheesta muualla== *Viralliset kotisivut *Headhunterz @ Discogs.com Luokka:Alankomaalaiset elektronisen musiikin artistit Luokka:Alankomaalaiset DJ:t Luokka:Vuonna 1985 syntyneet Luokka:Elävät henkilöt
Saddam Ben Aziza

Saddam Ben Aziza (s. 8. helmikuuta 1991 Akouda) on tunisialainen jalkapalloilija, pelipaikaltaan keskuspuolustaja. Hän edustaa Tunisian pääsarjassa pelaavaa ES Sahelia. ==Ura== Ben Aziza aloitti ammattilaisuransa ES Sahelissa joulukuussa 2009 allekirjoitettuaan edustusjoukkueen kanssa viiden vuoden sopimuksen.Saddam Ben Aziza signe pour 5 ans, Piet Hamberg touchera 12000 euros par mois Kawarji 28.12.2009 Viitattu 23.5.2010 Sittemmin hän on pelannut elokuusta 2011 lähtien lainalla useissa muissa seuroissa, kuten ES Béni Khalledissa, ES Hammam Soussessa ja Olympique Béjassa. == Lähteet == * Saddam Ben Azizan profiili ES Sahelin sivustolla === Viitteet === Luokka:Tunisialaiset jalkapalloilijat Luokka:Vuonna 1991 syntyneet Luokka:Elävät henkilöt
Battletoads

Battletoads on Raren kehittämä beat ’em up/tasohyppely. Peli julkaistiin vuonna 1991 Nintendo Entertainment Systemille ja vuotta myöhemmin se käännettiin myös Amigalle sekä Sega Mega Drivelle. == Pelaaminen == Pelin tarina kertoo kolmesta taistelusammakosta, jotka joutuvat erilleen toisistaan saattaessaan prinsessa Angelicaa tämän kotiplaneetalle. Pelin hahmot ovat kolme sammakkoa nimeltään Rash, Zitz ja Pimple. Pimple ja prinsessa joutuvat väijytykseen, heidät kaapataan ja viedään Ragnarokin maailmaan Pimeyden Kuningattaren (The Dark Queen) planeetalle. Jäljelle jääneet taistelusammakot Zitz ja Rash kohtaavat monia vaikeuksia matkallaan Varjojen Tornille (Tower of Shadows), jossa Pimeyden Kuningatar odottaa heitä. Graafisesti peli oli aikanaan todella edistynyt ja se tunnettiin hauskoista hyökkäyksistä, joissa hahmojen ruumiinosat venyivät karikatyyrinomaisesti. Battletoads on todella vaikea jopa kokeneille pelaajille. Sitä on kutsuttu yhdeksi vaikeimmista koskaan tehdyistä peleistä. Battletoadsille on julkaistu seuraavat jatko-osat: * Battletoads (Game Boy) * Battletoads/Double Dragon (NES, SNES, Game Boy ja Sega Mega Drive) * Battletoads in Battlemaniacs (SNES) * Battletoads (Arcade peli) aka Super Battletoads Pelistä tehtiin myös animoitu sarja, mutta sen tuotanto ei jatkunut pilottijaksoa pidemmälle. Vuonna 2015 peli julkaistiin Xbox Onelle osana Rare Replay -kokoelmaa. == Lähteet == == Aiheesta muualla == * * The World of Battletoads Luokka:Vuoden 1991 videopelit Luokka:Nintendo Entertainment System -pelit Luokka:Amiga-pelit Luokka:Amiga CD32 -pelit Luokka:Game Boy -pelit Luokka:Sega Mega Drive -pelit Luokka:Sega Game Gear -pelit Luokka:Xbox One -pelit Luokka:Tasohyppelyt
Carl-Gustaf Nabb

Carl-Gustaf Nabb (s. 9. syyskuuta 1936) on entinen suomalainen jalkapalloilija. Maalivahtina pelannut Nabb edusti urallaan Vasa IFK:a 1956–1964 ja Gamlakarleby Bollklubbia 1965–1966. Kaikkiaan hän pelasi kahdeksan kauden aikana 113 pääsarjatason ottelua. Nabb edusti Suomen maajoukkuetta kolmessa A- ja neljässä B-maaottelussa. == Lähteet == Luokka:Suomalaiset jalkapalloilijat Luokka:Vuonna 1936 syntyneet Luokka:Elävät henkilöt
Joshua Nadbornik

Josef "Joshua" Nadbornik (5. elokuuta 1902 Helsinki – 28. marraskuuta 1989 HelsinkiMeliza's Genealogy Viitattu 10.6.2013.) oli suomalainen jalkapalloilija. Välihyökkääjänä pelannut Nadbornik edusti urallaan muun muassa Helsingin Jalkapalloklubia, Stjärnania ja Helsingin Tovereita. Hän voitti Suomen mestaruuden HJK:ssa 1925. Nadbornik pelasi maajoukkueessa vuosina 1925–1930 kolme maaottelua. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Suomen juutalaiset Luokka:Vuonna 1902 syntyneet Luokka:Vuonna 1989 kuolleet
Timo Nevanperä

Timo Nevanperä (s. 1. huhtikuuta 1948) on entinen suomalainen jalkapalloilija. Maalivahtina pelannut Nevanperä edusti urallaan Vaasan Palloseuraa 1967–1976 ja Vasa IFK:a 1978–1979 sekä 1981. Kaikkiaan hän pelasi kuuden kauden aikana 117 mestaruussarjan ottelua. Nevanperä edusti Suomen maajoukkuetta vuosina 1969–1973 kahdeksassa A-maaottelussa. == Lähteet == Luokka:Suomalaiset jalkapalloilijat Luokka:Vuonna 1948 syntyneet Luokka:Elävät henkilöt
Armas Niemi

Keijo Armas Maximilian Niemi (5. kesäkuuta 1916 – 31. lokakuuta 1998 Valkeakoski)Sääksmäen seurakunta, Niemi Keijo Armas Maximilian, Valkeakosken hautausmaan muistolehto, Valkeakoski, viitattu 13.2.2022 oli suomalainen jalkapalloilija. Puolustajana pelannut Niemi edusti urallaan Turun Tovereita 1939–1941 ja 1945–1949 sekä Maarian Kisa-Veikkoja kaudella 1943–1944. Hän voitti TuTossa SM-hopeaa 1947. Kaikkiaan Niemi pelasi kolmen mestaruussarjakauden aikana 42 ottelua, joissa hän teki kaksi maalia. Niemi pelasi maajoukkueessa yhden maaottelun vuonna 1947. Niemi asui myöhemmin Valkeakoskella, jossa aloitti keilailun 1961. Niemi nousi keilailussa M-luokkaan ja saavutti parikeilailun SM-kilpailuissa 12. sijan. Hän kuului Valkeakosken Keilailuliiton johtokuntaan ja kilpailutoimikuntaan. Niemi on saanut Suomen Urheilun pronssisen ansiomitalin.Urheilumme Kasvot Osa 3, Niemi, Keijo Armas, sivu 217, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Niemen puoliso oli Liisa (o.s. Virtanen) (1924–2009). Liisa Niemi saavutti uinnissa 4x100 m:n SM–kultaa vuonna 1945 ja 1946 ja yleisurheilussa 4x100 m:n SM–kultaa. Liisa Niemelle myönnettiin Suomen Urheilun hopeinen ansiomitali. Armas Niemi oli ammatiltaan rakennusmestari ja hänen puolisonsa uimaopettaja. == Lähteet == Luokka:Suomalaiset rakennusmestarit Luokka:Suomalaiset jalkapalloilijat Luokka:Vuonna 1916 syntyneet Luokka:Vuonna 1998 kuolleet
Koivulasisiipi

Koivulasisiipi (Synanthedon scoliaeformis) on pienikokoinen, pistiäistä muistuttava perhonen. == Koko ja ulkonäkö == Pienikokoinen, tumma perhonen. Takaruumiissa on kaksi kapeaa, keltaista poikkivyötä ja sen kärjessä on punainen tupsu. Koirailla tupsu on naaraita rusehtavampi. Tuntosarvet ovat mustat. Kapeat etusiivet ovat läpinäkyvät lukuun ottamatta mustaa kärkiosaa ja siiven poikki kulkevaa leveää mustaa raitaa. Takasiivet ovat läpinäkyvät ja niiden etureunassa on tumma täplä. Siipiväli on noin 30 mm.Stor Bjorkeklassvinge Naturhistoriska Riksmuseet UK Moths == Levinneisyys ja lentoaika == Laji esiintyy Keski- ja Pohjois-Euroopassa sekä Aasiassa Japaniin saakka. Suomessa koivulasisiipeä on tavattu pohjoisinta Lappia myötenLuonnontieteellinen keskusmuseo. Aikuiset perhoset lentävät kesäkuun puolivälistä heinäkuun loppuunPerhoswiki == Elinympäristö ja elintavat == Päiväsaikaan liikkuva perhonen, joka elää aurinkoisissa, iäkkäämmistä puista muodostuvissa koivikoissa. Toukat elävät 2-3 vuotta koivujen rungoissa, kuoren ja puuaineksen välissä. Aikuiset käyvät aterioimassa kukilla. Laji talvehtii toukkana. == Ravintokasvi == Toukan ravintokasveja ovat koivut (Betula sp.). == Lähteet == Luokka:Lasisiipismäiset
Panamanlörppötangara

Panamanlörppötangara (Habia carmioli) on Keski- ja Etelä-Amerikassa tavattava tangaroihin kuuluva varpuslintu. == Taksonomia == Panamanlörppötangara on perinteisesti luokiteltu kuuluvaksi tangaroiden heimoon. Viimeaikaisten molekyylibiologian tutkimusten mukaan panamanlörppötangara olisi läheisempää sukua kardinaalien heimon lajeille.. ITIS-tietokannan luokitellun mukaan panamanlörppötangaralla on neljä alalajia. Joissakin lähteissä Etelä- Kolumbiassa ja Boliviassa tavattavan alalajin C. c. frenata katsotaan olevan oma lajinsa Chlorothraupis frenata. == Koko ja ulkonäkö == Kooltaan panamanlörppötangara on noin 17 cm. Väritykseltään laji on päästään, selästään ja siivistään yksivärisen oliivinvihreä. Nokka on melko tukeva ja mustahko. Vatsastaan lintu on kellertävämpi kuin selästään ja myös kurkku on keltainen. Joillakin alalajeilla on kurkussa kellertävää raidoitusta. == Levinneisyys ja elinympäristö == Panamanlörppötangaraa tavataan Keski-Amerikassa Nicaraguasta Panamaan ja Etelä-Amerikassa Andeilla alueella, joka ulottuu Kolumbiasta Bolivian pohjoisosiin. Panamanlörppötangaran elinympäristöä ovat vuorenrinteiden kosteat metsät ja metsien reunamaat. Lajin elinympäristöt sijaitsevat yleensä 500-1 200 metrin korkeudella merenpinnasta. Laji liikkuu pareittain tai äänekkäissä enimmillään parikymmentä yksilöä käsittävissä parvissa. == Lähteet == Luokka:Kardinaalit (linnut)
Kauluslaatta

Kauluslaatta on sotilaiden univormuun kuuluva, Suomessa maa- ja ilmavoimissa käytössä oleva verkalaatta, joka ommellaan takin kaulukseen. Kauluslaattojen väri vaihtelee eri aselajeissa. Kauluslaattaan kiinnitetään sotilasarvoa osoittavat arvomerkit. Esimerkiksi prikaatikenraalin kauluslaatassa on yksi leijona, kenraalimajurilla kaksi, kenraali­luutnantilla kolme ja kenraalilla neljä.Arvomerkit ja tunnusvärit Merivoimissa ei käytetä kauluslaattoja, vaan puvusta riippuen arvomerkkikaluunat ovat joko olkalaatoissa tai hihassa. Kauluslaatta on määrätyn mallinen, mittainen ja värinen verkalaatta, jonka reunusta kiertää yksi tai kaksi pohjaväristä poikkeavaa reunaommelta. Miehistön, aliupseerien, yliupseerien ja kapteenien kauluslaatoissa on yksi 3 mm:n levyinen reunaommel. Esiupseereilla on kaksi 3 mm:n levyistä reunaommelta. Kenraalien reunaompeleet ovat 5 mm (ulompi) ja 1 mm (sisempi). Asteikolla sotamiehestä everstiin kauluslaattatyyppejä on kahdeksan erilaista. Yhdeksäntenä laattatyyppinä on jo käytöstä poistunut värvätyn laatta. Kenraalilaattoja on kolmea eri pituutta. Kauluslaatat tulivat suomalaiseen sotilaspukuun puvun m/36 myötä. Nykyisin kauluslaatat kuuluvat pukuihin m/58 ja m/83. Varusmiehet käyttävät kauluslaatallisia pukuja enää poikkeustapauksissa. Kauluslaatat osoittavat sotilasarvon lisäksi aselajin sekä joskus joukko-osaston tai jopa yksikön. Arvomerkit kiinnitetään kauluslaattoihin. Erikoisupseereilla sekä sotilasvirkamiehillä on arvomerkkien lisäksi kauluslaatoissaan ammattimerkit. ==Lähteet== *Arvomerkit ja tunnusvärit Puolustusvoimat ===Viitteet=== Luokka:Univormu
Hihamerkki

Hihamerkki on puolustusvoimissa käytössä oleva merkki, joka kiinnitetään palveluspuvun hihaan. Merkkien värit vaihtelevat. Esimerkiksi merivoimissa hihamerkki on amiraaleilla tummansininen, jossa on keltaisia kaluunanauhoja. Luokka:Kannettavat asusteet
Just Cause 2

Just Cause 2 on Avalanche Studiosin kehittämä ja Eidos Interactiven vuonna 2010 julkaisema avoimeen pelimaailmaan sijoittuva toimintaseikkailupeli, joka on jatko-osa vuonna 2006 julkaistulle Just Causelle. Pelissä hyödynnetään edeltäjänsä moottorin pohjalta kehitettyä Avalanche 2.0 -pelimoottoria. Moottorin merkittävimpiä muutoksia ovat pintojen topografian reaaliaikainen muuttaminen ja monipuolisempi koukkusysteemi, jolla voi esimerkiksi kiinnittää kappaleita toisiinsa. Edellisestä osasta tuttu Rico Rodriguez jatkaa pelin päähahmona. Rodriguezin tavoitteena on syöstä Kaakkois-Aasiassa sijaitsevan fiktiivisen Panaun saaren diktaattori pois vallasta sekä kohdata entinen työnantajansa Tom Sheldon. Ricon on sabotoitava armeijan tukikohtia ja aiheutettava kaaosta Panaun saarella, jotta hänelle avautuu uusia tehtäviä. Tarinan edetessä Rico saa käyttöönsä pistooleita, revolvereita, haulikoita, käsikranaatteja ja useita erilaisia konetuliaseita. Tärkein väline on kuitenkin entraushaka, jonka avulla voi kiivetä seiniä ja kallioita pitkin ja kiinnittää kappaleita toisiinsa. Pelialueena toimii tuhannen neliökilometrin kokoinen Panaun saariryhmä. Maisemat vaihtuvat lumihuippuisista vuorista rutikuiviin aavikoihin ja harmaista kaupungeista vihreisiin viidakoihin. Pelaaja voi ajaa erityyppisiä autoja ja moottoripyöriä, sekä ottaa komentoonsa laivoja, lentokoneita ja helikoptereita. Pelin jatko-osa Just Cause 3 julkaistiin 1. joulukuuta 2015. == Lähteet == == Aiheesta muualla == * Luokka:Eidos Interactiven videopelit Luokka:Toimintaseikkailupelit Luokka:Kolmannen persoonan ammuntapelit Luokka:Avoimen pelimaailman pelit Luokka:Vuoden 2010 videopelit Luokka:Windows-pelit Luokka:PlayStation 3 -pelit Luokka:Xbox 360 -pelit Luokka:Avalanche Studios
Air India Express

Air India Express () on Intian kansallisen lentoyhtiön Air Indian omistama halpalentoyhtiökonseptia noudattava lentoyhtiö, joka on perustettu vuonna 2004. Air India Express operoi 31 kohteeseen Lähi-idässä ja Kaakkois-Aasiassa 24 koneen laivastollaan. == Kohteet == Air India Express liikennöi 14 kansianväliseen kohteeseen ja 17 kotimaan kohteeseen. Yhtiön tavoitteena on pitää pisimmät lentoajat alle neljän tunnin ja käännyttää koneet kohteessa tunnin sisällä paluumatkalle. * **Ahmedabad (Ahmedabadin kansainvälinen lentoasema) **Amritsar (Raja Sansin kansainvälinen lentoasema) **Chennai (Chennain kansainvälinen lentoasema) **Delhi (Indira Gandhin kansainvälinen lentoasema) **Hyderabad (Hyderabadin kansainvälinen lentoasema) **Jaipur (Jaipurin kansainvälinen lentoasema) **Kalkutta (Netaji Subhas Chandra Bosen kansainvälinen lentoasema) **Kochi (Kochin kansainvälinen lentoasema) **Kozhikode (Kozhikoden kansainvälinen lentoasema) **Lucknow (Amausin kansainvälinen lentoasema) **Mangalore (Mangaloren kansainvälinen lentoasema) **Mumbai (Chhatrapati Shivajin kansainvälinen lentoasema) **Nagpur (Nagpurin kansainvälinen lentoasema) **Pune (Punen kansainvälinen lentoasema) **Srinagar (Srinagarin kansainvälinen lentoasema) **Thiruchirapalli (Thiruchirapallin kansainvälinen lentoasema) **Thiruvananthapuram (Trivandrumin kansainvälinen lentoasema) * Bahrain **Al-Muharraq (Bahrainin kansainvälinen lentoasema) * Bangladesh **Dhaka - (Shahjalalin kansainvälinen lentoasema) * Kuwait **Kuwait (Kuwaitin kansainvälinen lentoasema) * Malesia **Kuala Lumpur (Kuala Lumpurin kansainvälinen lentoasema) * Oman **Masqat (Masqatin kansainvälinen lentoasema) **Salala (Salalan kansainvälinen lentoasema) * Qatar **Doha (Dohan kansainvälinen lentoasema) * Singapore **Singapore (Changin kansainvälinen lentoasema) * Sri Lanka **Colombo (Bandaranaiken kansainvälinen lentoasema) * Thaimaa **Bangkok (Suvarnabhumin kansainvälinen lentoasema) * Yhdistyneet arabiemiirikunnat **Abu Dhabi (Abu Dhabin kansainvälinen lentoasema) **Dubai (Dubain kansainvälinen lentoasema) **Sharjah (Sharjahin kansainvälinen lentoasema) **Al-Ain (Al-Ainin kansainvälinen lentoasema) == Laivasto == Air India Expressin laivasto koostuu 24 Boeing 737-800-tyyppisestä matkustajakoneesta, joissa on matkustajapaikkoja 186–189. Kuten monilla muillakin halpalentoyhtiöillä, Air India Expressin laivaston kaikki koneet ovat samantyyppisiä huoltokuluissa säästämiseksi ja koneissa on vain turistiluokka perinteisen liikematkustajaluokka-turistiluokkakonfiguraation sijaan. Air India Expressin laivasto 23.5.2010 Konetyyppi Laivastossa Matkustajia Huomioita Boeing 737-800 24 186-189 4 koneista leasing-sopimuksen alaisina. Toukokuussa 2010 Air India Expressin laivaston keski-ikä oli 2,8 vuotta. == Aiheesta muualla == *India Expressin viralliset kotisivut === Lähteet === Luokka:Halpalentoyhtiöt Luokka:Intialaiset lentoyhtiöt Luokka:Intialaiset valtionyhtiöt
Trouw

Trouw on alankomaalainen joka päivä ilmestyvä sanomalehti. Trouw'n päätoimittajana toimii Willem Schoonen, ja lehden levikki on arviolta 105 000 kappaletta. Vuonna 2004 lehti vaihtoi sivukokonsa broadsheetistä tabloidiksi. == Aiheesta muualla == * Trouw'n kotisivut Luokka:Alankomaalaiset sanomalehdet
USO

USO saattaa tarkoittaa: * Unidentified Submerged Object, katso vesisäihky * United Service Organizations Inc. * Ultra stable oscillator * Unilateral salpingo-oopherectomy * United States Oil, indeksiosuusrahasto * UNIX Software Operation * Unión Sindical Obrera, espanjalainen ammattiliitto * Utican sinfoniaorkesteri, Utica, New York * Udaipur Solar Observatory Rajasthan, Intia * Uso Ewin, hahmo sarjassa Mobile Suit Victory Gundam
Levon Mirzojan

Levon Isajevitš Mirzojan (, 14. marraskuuta 1897 Šušin kihlakunnan Ašanin kylä Vuoristo-Karabahissa – 26. helmikuuta 1939 Moskova) oli armenialaissyntyinen neuvostoliittolainen poliitikko. Levon Mirzojan syntyi maanviljelijäperheeseen. Hän osallistui vallankumousliikkeeseen Bakussa vuodesta 1912 lähtien ja liittyi bolševikkipuolueeseen maaliskuussa 1917. Vuosina 1920–1925 Mirzojan työskenteli Azerbaidžanin ammattiliittoneuvoston puheenjohtajana, tasavallan työasiain kansankomissaarina ja Bakun puoluekomitean sihteerinä. Vuosina 1925–1929 hän toimi Azerbaidžanin kommunistipuolueen ja vuosina 1929–1933 NKP(b):n Permin piirikuntakomitean ja Uralin aluekomitean sihteerinä. Vuodesta 1933 lähtien Mirzojan oli Kazakstanin aluepiirikomitean ja vuodesta 1937 tasavallan kommunistipuolueen keskuskomitean ensimmäisenä sihteeri. Vuonna 1934 Mirzojan valittiin NKP(b):n keskuskomitean jäseneksi. Hän kuului myös Neuvostoliiton toimeenpanevaan keskuskomiteaan. Vuonna 1938 Mirzojan arvosteli Kazakstaniin karkotettujen Neuvostoliiton korealaisten siirtämistä tasavallan eteläosasta pohjoisosaan. Hän esitti epäilyksiään myös NKVD:n toiminnasta. Mirzojan pidätettiin toukokuussa 1938 ja tuomittiin kuolemaan syytettynä vastavallankumouksellisesta toiminnasta. Hänet ammuttiin Moskovassa ja haudattiin Donskoin luostarin alueelle. Mirzojanin maine puhdistettiin vuonna 1955. ==Lähteet== Luokka:Neuvostoliittolaiset poliitikot Luokka:Stalinin vainoissa kuolleet Luokka:Vuonna 1897 syntyneet Luokka:Vuonna 1939 kuolleet
Mynämäen Vesa

Mynämäen Vesa ry (MyVe) on vuonna 1920 perustettu mynämäkeläinen pesäpallon erikoisseura. Vesan naisten edustusjoukkue pelaa Ykköspesiksessä. == Joukkueet == === Naisten Superpesisjoukkue 2021 === == Aiheesta muualla == *Seuran verkkosivut Luokka:Pesäpalloseurat Luokka:Mynämäen urheilu Luokka:Vuonna 1920 perustetut urheiluseurat
The Stand in the Schoolhouse Door

The Stand in the Schoolhouse Door oli Yhdysvalloissa Alabaman yliopiston Foster auditoriossa 11. kesäkuuta 1963 tapahtunut välikohtaus, Alabaman kuvernööri George Wallace pyrki symbolisesti pitämään virkaanastujaislupauksensa rotuerottelun pitämisestä voimassa. Wallace seisoi auditorion oven edessä ja pyrki estämään pääsyn kahdelta mustalta opiskelijalta Vivian Malone Jonesilta ja James Hoodilta. == Tausta == 17\. toukokuuta 1954 Yhdysvaltain korkein oikeus antoi tuomionsa tapauksessa Brown vastaan Topekan koulutusvirasto. Päätöksessä katsottiin, että mustien lasten pitäminen erillisissä kouluissa oli perustuslain vastaista. Päätös tarkoitti, että Alabaman yliopiston oli lakkautettava erilliset mustille tarkoitetut opinnot. Päätöstä seuranneiden vuosien aikana sadat mustat opiskelijat pyrkivät yliopistoon, mutta ketään ei hyväksytty opiskelijaksi. Yliopisto toimi yhteistyössä poliisin kanssa pyrkien löytämään mahdollisia karsivia tekijöitä, ja sellaisia ei löytynyt, yliopisto pelotteli hakijoita. Vuonna 1964 kolme täydellistä hakijaa, Vivian Malone Jones, Dave McGlathery ja James Hood, pyrkivät opiskelemaan. Heidän pelotteleminen ei onnistunut ja heinäkuun alussa oikeus katsoi, että heidät oli hyväksyttävä. Oikeus myös kielsi kuvernööri Wallacea puuttumasta asiaan. == Välikohtaus == 11\. heinäkuuta Malone ja Hood saapuivat rekisteröitymään opiskelijaksi. Wallace pyrki pitämään lupauksensa, mutta halusi myös järjestää poliittisen välikohtauksen. Hän seisoi Foster auditorion sisäänkäynnin edessä. Lopulta apulaisoikeusministeri Nicholas Katzenbach, useiden poliisien avustamana vaati Wallacea siirtymään. Wallace kieltäytyi ja piti puheen osavaltion oikeuksista suhteessa liittovaltioon. Katzenbach soitti presidentti John F. Kennedylle, joka määräsi Alabaman kansalliskaartin apuun. Kenraali Henry Graham vaati Wallacea siirtymään sanoen: "herra kuvernööri, surullinen tehtäväni on pyytää teitä siirtymään Yhdysvaltain presidentin käskystä." Wallace jatkoi puhettaan, mutta siirtyi lopulta ja Malone ja Hood rekisteröityivät opiskelijoiksi. == Triviaa == Vuoden 1994 elokuvassa Forrest Gump on kohtaus, jossa päähenkilö Forrest Gump esiintyy tilanteessa. Luokka:1963 Luokka:Alabaman historia Luokka:Yhdysvaltain poliittinen historia
Žambyl Žabajev

Žambyl Žabajev (kazakiksi Жамбыл Жабаев; ; 28. helmikuuta 1846 Semiretšje – 22. kesäkuuta 1945 Almaty) oli kazakkilainen kansanrunoilija. Žambyl syntyi köyhään paimentolaisperheeseen. Hän lauloi runoja domran säestyksellä ja sai mainetta kansanrunoilijoiden eli akynien välisissä kilpailuissa. Žambylin vallankumousta edeltäneestä repertuaarista on myöhemmin kirjoitettu muistiin muun muassa eepokset Suranši-batyr ja Utegen-batyr sekä joukko satuja. 1930-luvulla Žambyl tuli tunnetuksi koko Neuvostoliitossa ajankohtaisille aiheille ja maan puoluejohtajille omistettujen runojensa ansiosta. Yhdeksänkymmentävuotias kansanrunoilija esitettiin julkisuudessa uutta järjestelmää ylistävänä itämaiden viisaana. Erityistä mainetta hän sai toisen maailmansodan aikaisilla isänmaallisilla teoksillaan. Žambylin runojen aitous on myöhemmin herättänyt runsaasti keskustelua. On kerrottu, että niitä laativat hänen nimissään muun muassa kääntäjät Andrei Aldan-Semjonov ja Mark Tarlovski. Kazakstanilaisen lehtimiehen Jerbol Kurmanbajevin mukaan Žambyl keksittiin vuonna 1936, kun Kazakstanin kommunistipuolueen pääsihteeri Levon Mirzojan käski etsiä Moskovassa järjestetyille tasavallan juhlaviikoille dagestanilaista Suleiman Stalskia vastaavan kansanrunoilijan. Kurmanbajevin mukaan Žambylin nimissä julkaistuja runoja sepittivät hänen kirjallisiksi sihteereikseen nimitetyt kazakstanilaiset ammattirunoilijat. Žambyl toimi vuodesta 1938 lähtien Kazakstanin SNT:n korkeimman neuvoston kansanedustajana. Hänet on palkittu Leninin kunniamerkillä ja Stalin-palkinnolla (vuonna 1941). Runoilijan mukaan oli vuosina 1938–1997 nimetty nykyinen Tarazin kaupunki. ==Lähteet== Luokka:Kazakstanilaiset kirjailijat Luokka:Neuvostoliittolaiset kirjailijat Luokka:Vuonna 1846 syntyneet Luokka:Vuonna 1945 kuolleet
Musa Cəlil

Musa Cəlil (Musa Mostafa ulı Cəlilev, Муса Мостафа улы Җәлилев, ; 15. helmikuuta (J: 2. helmikuuta) 1906 Mustafinon kylä, nykyinen Orenburgin alue – 25. elokuuta 1944 Berliini) oli neuvostoliittolainen tataarirunoilija ja toimittaja, joka myös toimi toisen maailmansodan aikaan vastarintäryhmän sotilaana Saksassa. Džalil teloitettiin Plötzenseen vankilassa. Hänelle myönnettiin postuumisti Neuvostoliiton sankarin arvonimi ja Lenin-palkinto. Džalilin mukaan on nimetty muun muassa Kazanissa toimiva tataarien akateeminen ooppera- ja balettiteatteri, joka on yksi Venäjän suurimpia teattereita. == Elämä == Musa Džalil (Cälil) syntyi köyhän talonpojan perheeseen. Hän opiskeli Orenburgin madrasassa ja alkoi kirjoittaa lehtiin vuonna 1919. Ensimmäinen runokokoelma Barabız (”Me menemme”) ilmestyi vuonna 1925. Runojen ohella Džalil kirjoitti libretot oopperoihin Altınçäç (”Kultatukkainen”, 1941; Stalin-palkinto 1948) ja İldar (1941). Džalil liittyi NKP(b):n jäseneksi vuonna 1929. Hän valmistui Moskovan yliopiston kirjallisuuden tiedekunnasta vuonna 1931. Džalil työskenteli tataarinkielisten lastenlehtien toimittajana, osallistui hänen nimeään nykyään kantavan Tatarstanin ooppera- ja balettiteatterin perustamiseen ja johti Tatarstanin kirjailijaliittoa vuosina 1939–1941. Vuonna 1941 hänet kutsuttiin neuvostoarmeijaan. Džalil haavoittui vakavasti ja jäi saksalaisten vangiksi kesäkuussa 1942. Vankileirillä hän liittyi saksalaisten sotavangeiksi joutuneista tataareista kokoamaan Idel- Uralin legioonaan. Sen harjoitusleirillä Džalil organisoi vastarintaryhmän ja auttoi sotavankeja pakenemaan. Helmikuussa 1943 legioonan ensimmäinen pataljoona ryhtyi kapinaan ja liittyi valkovenäläisiin partisaaneihin. Vastarintaan osallistumisen takia saksalaiset teloittivat Džalilin Plötzenseen vankilassa. Vankilassa Džalil kirjoitti joukon isänmaallisia runoja, jotka hän sai toimitetuksi vapauteen belgialaisen sotavangin välityksellä. Sodan jälkeen ne joutuivat Konstantin Simonovin käsiin, joka vuonna 1953 sai Neuvostoliitossa petturiksi syytetyn runoilijan maineen puhdistetuksi. Džalilille myönnettiin Neuvostoliiton sankarin arvonimi vuonna 1956. Saksalaisten vankina kirjoitettu runokokoelma Moabit däftäre (”Moabitin vihko”) sai vuonna 1957 Lenin-palkinnon. vasen|pienoiskuva|200x200px|Musa Džalilin mukaan nimetty tataarien akateeminen ooppera- ja balettiteatteri Kazanissa. Musa Džalilin nimeä kantaa muun muassa Kazanissa toimiva tataarien akateeminen ooppera- ja balettiteatteri, joka on koko Venäjän yksi suurimpia. Myös eri katujen nimiä on osoitettu Džalilin muistolle. == Katso myös == * Abdulla Aliş * İsmäğil Ğäynetdinov ==Lähteet== == Aiheesta muualla == * Musa Cälil - Cırlarım * Tataarien akateeminen ooppera- ja balettiteatteri (nettisivut) Luokka:Neuvostoliittolaiset runoilijat Luokka:Tataarinkieliset kirjailijat Luokka:Vuonna 1906 syntyneet Luokka:Vuonna 1944 kuolleet Luokka:Neuvostoliittolaiset teloitetut
Hannu Konola

Kari Hannu Johannes Konola (31. maaliskuuta 1943 Oulu – 13. lokakuuta 2020 Turku)Kuolinilmoitus, Turun Sanomat 8.11.2020, s. 22 oli suomalainen taidemaalari ja lasitaiteilija. Hänet tunnetaan muun muassa useisiin sakraalitiloihin tekemistään lasiveistoksista ja -maalauksista. Konola opiskeli taidehistoriaa Åbo Akademissa vuosina 1970–1973, minkä jälkeen hän debytoi taidemaalarina. Lasimaalausta hän opiskeli Saksassa vuosina 1993–1998. Hän oli jäsen muun muassa Turun seurakuntien taidetoimikunnassa 1974–1978 ja Turun taiteilijaseuran hallituksessa 1978–1980. Konolalla oli teologin koulutus, ja hän toimi 1980–1990-luvuilla sotilaspastorina Merivoimien yksiköissä Turun Pansiossa. Konola teki aloitteen ekumeenisen taidekappelin rakentamisesta Turkuun. Pyhän Henrikin ekumeeninen taidekappeli rakennettiin hänen kotinsa lähelle Hirvensaloon vuonna 2005. Konola toimii kappelin taidetoimikunnan puheenjohtajana. Vuonna 2005 Konola ja Matti Sanaksenaho palkittiin kappelista kirkon kulttuuripalkinnolla. ==Tärkeimmät julkiset teokset== * Juankosken kirkko, Liiton merkki, viisi lasimaalausta, 1990 * Nokian Suoniemen kirkko, Palava pensas, 1991 * Vieremä, Mikaelin kappeli, Credo-sarja, kahdeksan lasimaalausta, 1992 * Kuopio, Neulamäen kirkko, Sola gratia, 1993 * Kouvola, Käpylän kirkko, Pater noster, seitsemän lasimaalausta, 1994 * Turku, Maarian kirkko, Taivaaseen astuminen, 1994 * Joensuu, Noljakan kirkko, Tie, 1997 * Turku, Katariinan kirkko, Lempeä Maria, 2000 * Turku, Hansaprint Oy, Latojan lempi, 2000 * Turku, Hansaprint Oy, Painokone, 2000 * Helsinki, Sampo-Life, Sammon taonta, neljän maalauksen sarja, 2001 * Raisio, Raision kirkko, Pyhä Martinus, 2001 * Tampere, Aitolahden kirkko, Rauha teille, 2001 * Helsinki, Hietalahden krematorio, Elämänkaari, 2002 * Turku, Pyhän Henrikin ekumeeninen Taidekappeli, Passio ja Jubilate, 2005 * Kirkkonummi, Hvittorpin kappeli, kolme profeettaa ja kolme apostolia, 2005 * Halikko, Åminnen kartanon kappeli, Minä se olen ja Evankelistat, 2006 * Salo, Salo-Uskelan srk-yhtymän kappeli, Pyhä Kolminaisuus 2007 * Espoo, Suvelan kappeli, Minä elän, 2016 ==Lähteet== ==Aiheesta muualla== *Hannu Konolan muistokirjoitus Helsingin Sanomissa Luokka:Suomalaiset lasimaalarit Luokka:Suomalaiset lasitaiteilijat Luokka:Vuonna 1943 syntyneet Luokka:Vuonna 2020 kuolleet
David Bergelson

David Bergelson (; 12. elokuuta 1884 Kiovan läänin Lipovetsin kihlakunnan Ohrimovo – 12. elokuuta 1952 Moskova) oli jiddišiksi kirjoittanut venäjänjuutalainen kirjailija. Bergelson syntyi varakkaaseen venäjänjuutalaiseen perheeseen. Hänen ensimmäinen pienoisromaaninsa Arum wogsal (”Aseman ympärillä”) ilmestyi vuonna 1909. Vuonna 1913 julkaistiin juutalaista porvaristoa ja sivistyneistöä kuvaava romaani Noch alemen (”Kaiken jälkeen”). Vuosien 1905–1907 vallankumoustapahtumia kuvaa romaani Opgang (”Lähtö”, 1920). Vuonna 1921 Bergelson matkusti Berliiniin, jossa hän työskenteli lehtimiehenä. Venäjän kansalaissotaa kuvaa romaani Midas hadin (”Ankaruus”, 1926–1927) ja kertomuskokoelma In sturm täg (”Myrskyn päiviä”, 1927). Vuonna 1929 Bergelson palasi Neuvostoliittoon, jossa hänestä tuli yksi jiddišinkielisen kirjallisuuden johtohahmoista. Kirjailijan tärkeimpiä teoksia on 1900-luvun alun kansanelämästä kertova laaja romaani Baym Dnjepr (”Dneprillä”, 1932–1940). 1940-luvulla ilmestyivät muun muassa toista maailmansotaa käsittelevä kertomuskokoelma Naye Darstejlungen (”Uusia kertomuksia”, 1947) ja historiallinen näytelmä Printz Reubeini (1946). Bergelson pidätettiin tammikuussa 1949 ja ammuttiin maanpetturina niin sanotun Juutalaisten antifasistisen komitean jutun yhteydessä. Hänen maineensa puhdistettiin vuonna 1955. ==Lähteet== Luokka:Juutalaiset kirjailijat Luokka:Neuvostoliittolaiset kirjailijat Luokka:Stalinin vainoissa kuolleet Luokka:Vuonna 1884 syntyneet Luokka:Vuonna 1952 kuolleet
Kukunor

Kukunor: Satu ihmislapsille on Lauri Viidan kirjoittama saturunoelma, joka ilmestyi 1949. Kukunorin Viita oli tarkoittanut lapsille, mutta Yrjö Varpion mukaan se on niin vaikeatajuinen, ettei sen ymmärtäminen käynyt oikein aikuisiltakaan.Varpio, Yrjö: Luova hulluus – Lauri Viidan runous. Tieteessä tapahtuu. (pdf) Sitä on luonnehdittu muun muassa ”modernismin hengessä uudistavaksi kielileikittelyksi”.Laine, Heidi: Viittauksia Viitaan. Kulttuurivihkot. Tarinan päähenkilöinä ovat "Kukunor ja Kalahari, kuudenvanha peikkopari". Kukunor on Kiinassa sijaitsevan Qinghaijärven toinen nimi. Kalahari on aavikko eteläisessä Afrikassa. Kukunor on sovitettu kuunnelmaksi, jonka Radioteatteri esitti 1965. Se on sittemmin ollut Radioteatterin suosituimpia kuunnelmia. Runoelman sovitti kuunnelmaksi Harri Kaasalainen ja musiikin sävelsi ja johti Erkki Salmenhaara. Sen ohjasi Sulo Haarla, ja kertojana toimi Pentti Siimes. Ensiesityksen jälkeen se on esitetty kuusi kertaa. Tarina on esitetty Televisioteatterissa 1973, ja siitä on tehty lyhytelokuva vuonna 1988, tekijöinä Heikki Partanen ja Riitta Rautoma.Kysy mitä vain. Kirjastot.fi. == Lähteet == ==Kirjallisuutta== * * Luokka:Suomalaiset runot Luokka:Sadut Luokka:Suomalaiset radiokuunnelmat Luokka:Vuoden 1949 kirjat Luokka:Lauri Viidan teokset